Ngeke usaba khona umshado phakathi kukaKhaya noJessica Nkosi - Umbiko | News24Ngeke usaba khona umshado phakathi kukaKhaya noJessica Nkosi - UmbikoDurban – Abasiki bebunda bathi kalusahlangani ucu phakathi kukaKhaya Mthethwa noJessica Nkosi, odlala indawo kaQondi kwiSibaya, ngenxa yokungaboni ngasolinye ngendaba yamalobolo.Kuthiwa uNkosi ugcine esenquma ukuba ahlukane noMthethwa ngoba ubelokhu ehudula izinyawo ngokumlobola.Umthombo okhulume neSunday Sun uthe omalume baMthethwa babe sebetshela uNkosi ukuthi lo mculi ngeke akwazi ukumlobola ngoba kumele bayolanda amalobolo kwaNomzamo Mbatha, odlala indawo kaThandeka kuwo lo mdlalo.OLUNYE UDABA: Bahlukene uKhaya noNomzamo“Ngicabanga ukuthi lezi yizaba nje zokungamloboli uJessica,” kuqhuba umthombo.“UJessica uphoxekile ngento uKhaya amenze yona. Okuhlikihla usawoti esilondeni ukuthi uKhaya usaqhubeka nokuxhumana noNomzamo futhi indandatho ayemthembise ngayo umshado isengakuyena,” kusho omunye umthombo.Kuthiwa lezi zithandani zihlezi zixabanela indaba kaMbatha.Omunye umthombo uthi okucike uMthethwa kakhulu ukuya kukaNkosi ohlelweni iTropika Island of Treasure njengoba ethi kuyaphambana nesikhundla akuso esontweni.Powerball: Here are the results for the Tuesday, July 16 draw 2 minutes ago Click here for the full list of lottery results
